Canolawerkgroepvergadering notule: 26 Augustus 2010
Die vergadering word met gebed deur mnr Bruwer geopen. Die Voorsitter verwelkom almal teenwoordig, veral mnr Kobus van Tonder en me Erna Harmse.
Mnr T Potter Australian Oil Seeds Fede­ration
Neem kennis dat mnr Kobus van Niekerk in 'n baie ernstige motorongeluk betrokke was. Die Werkgroep dra hulle wense vir 'n voorspoedige herstel aan mnr Van Niekerk oor.
Die notule van die vergadering gehou op 2 Junie 2010 word as gelese beskou en goedgekeur.
Daar word besluit dat die notule van die Canolawerkgroep gehou op 2 Junie 2010 na die Bemarkingskomitee verwys word vir plasing op die webblad.
Die canola in die Swartland se stande is goed.
In die Suid-Kaap is daar weens die droogte minder canola gesaai. Reën is nou dringend nodig. Die stand van canola is wisselvallig deur die streek.
Mnr Fouche van Phyto Energy rapporteer oor die onderhandelings vir die beoogde biobrandstof aanleg in die Oos-Kaap. Daar is nog 'n tekort aan projek ontwikkeling finansiering. Sodra dit gereël is, sal daar met canola­produksie begin word.
Daar is enkele canola aanplantings by Kokstad, Clocolan, Bothaville, Hartswater en Petrusburg hetsy op droëland of onder besproeiing. Wanneer canola op droëland geplant word, moet daar genoeg gestoorde vog in die grond wees.
Mnr Cerfonteyn gee 'n oorsig oor die afgelope maande se reënval en gee 'n vooruitskouing vir die volgende maande. Die reënvalvoorspelling vir die Wes- en Suid-Kaap behoort volgens weerkundiges "redelik" normaal te wees vir die tydperk Augustus tot Oktober. La Nina toestande sal voortduur tot einde 2010.
Volgens die NOK se Augustus opname word canola aanplantings van 35 000 hektaar en 'n opbrengs van 42 000 ton, vir 2010 verwag.
Volgens landboubesighede is die volgende aanplantings gemaak:
Kaap Agri 10 400 aanvanklik – nou dalk minder vir oes beskikbaar
Overberg Agri Caledon 5 420
Bredasdorp 7 117
SSK 8 100 (+1 100 vir weiding)
Volgens landboubesighede en produsente het die aan­plantings van soet lupiene as wisselbougewas aansienlik gestyg tot ongeveer 15 000 tot 20 000ha: ongeveer soos volg:
SSK 735 +
Overberg Agri 3 500
Kaap Agri 7 300
Daar word besluit dat die NOK versoek word om weer twee maal per jaar die gegewens ten opsigte van soet lupiene in die oesskatting deur te gee, sodat bepaal kan word tot watter mate die bedryf uitbrei. PNS sal die finansiering van lupiennavorsing oorweeg indien die bedryf voldoende groei toon en 'n beduidende bydrae tot proteïenbronne kan maak.
Daar word besluit dat die jongste inligting (Augustus 2010) soos deur SAGIS verskaf en ter inligting by die sakelys aangeheg is, aanvaar word, naamlik:
Prysvooruitskatting en Internasionale Mark inligting
Dr Griessel rapporteer oor die internasionale mark en gee prysvooruitskouings ten opsigte van die pryse wat veevoervervaardigers bereid sal wees om te betaal.
In die eerste produksie verslag van 12 Augustus het die USDA 'n sojaboonproduksie van 93,44 miljoen ton vir 2010/2011 voorsien. Dit is 2 miljoen ton meer as die vorige hoogste produksie van 91,4 miljoen ton wat in 2009 behaal is. Die 93,44m ton is geoes van 31,56m hektaar wat 'n gemiddelde opbrengs van 2,96 ton/ha beteken.
Met hierdie rekord opbrengs asook die verwagte rekord sojaboon voorrade in Argentinië en Brasilië sou mens verwag dat die sojaboonpryse sal daal. Die rede hoekom dit nie daal nie, is waarskynlik weens die verswakking in die produksie van raapsaad en sonneblomsaad in Rusland, die Oekraïne, Wes-Europa, Kanada en China.
Die wêreld sal dus gedurende 2010/2011 meer afhanklik van sojabone wees om aan olie en proteïenbenodigdhede te voldoen.
Oilworld van 13 Augustus toon aan dat soja-olie uitvoere vanaf Argentinië, Brasilië en die VSA met 32% gedurende Junie en Julie toegeneem het teenoor die ooreen stemmende tyd in 2009.
'n Ander rede kan wees omdat die jongste skattings aantoon dat Suid-Amerika se sojaboonproduksie laer sal wees (129m ton) as vroeëre aanduidings van 135m ton.
Die jongste gelande prys van sojaboon-oliekoek (47% proteïen) in Kaapstad op 25 Augustus 2010, beloop R3 374. Wisselkoers = R7,36.
Pluimvee (94%) R3 172
Varke (100%) R3 374
Suiwel (58%) R1 957
Pluimvee (53%) R1 788
Varke (65%) R2 193
Suiwel (60%) R2 024
Finale prys R3 075
Vaste prys R2 900
Minimumprys R2 850
'n Agterskot kan moontlik in September uitbetaal word.
Daar word kennis geneem dat die resultate van die olie- en proteïen ontledings van 2009 seisoen afgehandel is en die resultate aan die vergadering voorgehou is. Die lemmetjie van die instrument wat gebruik word, is vervang.
Die olie-inhoud is gemiddeld 41% en die proteïeninhoud wissel van gemiddeld 20,9% (Suid-Kaap) tot 23,6% (Swartland).
Die resultate sal in die volgende Canolafokus produseer word.
Die 2010 proewe sal op 30 en 31 Augustus 2010 besigtig word.
Volgens die navorsers is dit nie nodig of prakties haalbaar om cultivars vir pitvastheid te ontleed nie. Verdere vrae sal aan mnr Potter tydens sy besoek gevra word. Saak word as afgehandel beskou.
Mnr Lombard sal so ver moontlik die effek van saadgrootte in die resultate van cultivarproewe aandui.
Die navorsingswerk insake die invloed van N-bemesting op canola gaan voort.
Besluit dat die vorderingsverslag by die notule aangeheg word.
Die navorsingswerk insake die invloed van S-bemesting op canola word voortgesit. Besluit dat die vorderingsverslag by die notule aangeheg sal word.
Wisselbou-projek: effek van canola op op volggewas
Prof Agenbag dui aan dat hy 'n navorsingsaansoek insake die effek van canola op die opvolggewas, oorweeg.
Produsente is aangeraai om reeds met saaityd slakpille te strooi. In die Swartland is net een spesie slak waargeneem terwyl daar in die Suid-Kaap meer spesies voorkom. Dr Tribe en sy span gaan voort met monitering van die voorkoms en gewoontes van die slakke.
Besluit dat die volgende artikels vir publikasie in die Canolafokus beskikbaar is:
Cruiser as saadbehandeling – Dr Lamprecht
Olie- en Proteïeninhoud 2009 proewe – Mnr Lombard
Australië verslag – Mnr J Bruwer
Inligting deur Mnr Potter
30-31 Augustus 2010 Besoek aan cultivarproewe
1 September 2010 Roodebloem Boeredag
17 September 2010 Canola Werkswinkel by Mega week
Reëlings vir die Werkswinkel op 17 September kan deur die PNS kantoor gedoen word.
Daar word kennis geneem dat dr Lamprecht 'n voorlegging oor die voordeel van saadbehandeling soos Cruiser en ook die effek wat dit op saailingsterftes het, voorberei het. Agricol het aangedui dat hulle Cruiser as saadbehandeling sal gebruik. Pamflette oor die gebruik van saad behandeling word reeds gedruk – dit sal ook by die Megaweek beskikbaar wees. Die aandag word weer daarop gevestig dat saad nie "dubbel" behandel moet word nie.
Daar word ook navraag gedoen oor die saadbehandeling van die saad wat in die cultivarevaluasie proewe gebruik word. Verskillende behandelings van verskillende cultivars kan moontlik 'n uitwerking op cultivars se prestasie hê.
Dr Lamprecht se voorlegging oor saadbehandeling in die Canolafokus gepubliseer moet word en dit ter inligting by die volgende sakelys aangeheg word;
Agricol in oorleg met dr Lamprecht sal help om die gebruik van Cruiser te motiveer.
Daar word gerapporteer dat 'n daadwerklike generiese reklame veldtog om die produksie en gebruik van canola te stimuleer, in proses is.
Dr Strauss gaan voort met die navorsingsprojek oor oesverliese.
Mnr Bruwer lewer 'n kort verslag oor hulle toer na Australië.
Besluit dat mnre Bruwer en Laubscher se verslag van die toer na Australië ter inligting by die volgende sakelys aangeheg sal word.
Neem kennis en besluit dat mnr Scholtemeijer en dr De Kock tydens die volgende vergadering terugvoering oor hulle toer na Australië sal gee.
Daar word ook kennis geneem dat PNS al die artikels wat reeds oor canola gepubliseer is, in een bundel beskikbaar het.
Daar word kennis geneem van die voorstel oor 'n pdf-lêer op die webtuiste.
Daar word besluit dat mnr Joubert die moontlikheid van 'n pdf-lêer op die webtuiste sal ondersoek.
Artikels oor canola
Neem kennis dat afskrifte van artikels oor canola ter inligting by die sakelys aangeheg is.
Aanstel van nuwe Redaksie
Neem kennis dat dr Kotze nie meer beskikbaar is om op die redaksie van die Canolafokus te dien nie.
Besluit dat die volgende persone op die Redaksie aan gestel word:
Toeligting deur Mnr Potter
Mnr Trent Potter van Australian Oil Seeds Federation, sluit by die vergadering aan en gee toeligting oor canola navorsing in Australië waarna hy lede se vrae beantwoord – www.australianoilseeds.com